சுய – சலவை நிலையத்தில், பெண்ணிடம் கொள்ளை முயற்சி; ஆடவனுக்கு ஏழாண்டுகள் சிறை, 4 பிரம்படிகள்

குவாலா திரங்கானு, அக்டோபர் 10 – சுய – சலவை நிலையத்தில், பெண் ஒருவரிடம் கொள்ளையிட முயன்ற ஆடவனுக்கு, ஏழாண்டுகள் சிறைத் தண்டனையும், நான்கு பிரம்படிகளும் விதித்து, குவாலா திரங்கானு மாஜிஸ்திரேட் நீதிமன்றம் தீர்ப்பளித்தது.

25 வயது முஹமட் பாயிஸ் ரட்சாலி எனும் அந்த ஆடவன், தமக்கு எதிரான குற்றச்சாட்டை ஒப்புக் கொண்டதை அடுத்து, அவனுக்கு அந்த தண்டனை விதிக்கப்பட்டது.

31 வயது பெண் ஒருவரிடம் கொள்ளையிட முயன்றதோடு, அவருக்கு காயம் ஏற்படுத்திய குற்றச்சாட்டையும் அவ்வாடவன் எதிர்நோக்கியிருந்தான்.

கடந்த செப்டம்பர் 30-ஆம் தேதி, மாலை மணி மூன்று வாக்கில், குவாலா நெருசிலுள்ள, சுய – சலவை நிலையம் ஒன்றில் அவன் அக்குற்றத்தை புரிந்ததாக தெரிவிக்கப்பட்டது.

அக்டோபர் முதலாம் தேதி, அந்த ஆடவன் கைதான நாளில் இருந்து அவனது சிறைத் தண்டனை அமலுக்கு வருவதாக, நீதிமன்றம் உத்தரவிட்டது.

முன்னதாக, சுய – சலவை நிலையத்தில் மேற்கொள்ளப்பட்ட கொள்ளை முயற்சியின் போது, கூரிய ஆயுதம் கொண்டு தாக்கப்பட்டதில் பெண் ஒருவர் காயமடைந்ததாக, ஊடகங்களில் செய்தி வெளியிடப்பட்டது குறிப்பிடத்தக்கது.

 Tags
lelaki dihukum penjara

Rompak wanita di dobi layan diri

sebat


ஹஜ் யாத்திரை செல்வதற்கு  வைத்திருந்த  வயதான  மாதுவின்  30,000 ரிங்கிட்டை கரையான்  அரித்துவிட்டது

கோலாலம்பூர், ஜூலை 27 – ஹஜ் யாத்திரைக்கு செல்வதற்காக தமது பாட்டி சேமித்து வைத்திருந்த 30,000 ரிங்கிட்டை கரையான் அரித்துவிட்ட விவகாரம் தொடர்பான ஏமாற்றத்தை நெட்டிசன் ஒருவர் பகிர்ந்துகொண்டது சமூக வலைத்தளத்தில் வைரலானது. அடுத்த ஆண்டு ஹஜ் யாத்திரை செல்வதற்காக தமது பாட்டி வைத்திருந்த 30,000 ரிங்கிட்டில் பெரும்பகுதியை கரையான் அரித்துவிட்டதாக Khairul Azhar என்பவர் தமது முகநூலில் பதிவேற்றம் செய்துள்ளார். காலணிப் பெட்டியில் வைக்கப்பட்டிருந்த ரிங்கிட் நோட்டுக்களில் சிலவற்றை கரையானால் அரிக்கப்பட்டதை காட்டும் படங்களையும் அவர் வெளியிட்டிருந்தார்.

அந்த பணத்த்தில் பாதியை மட்டுமே பேங்க் நெகாராவில் கொடுத்து புதிய நோட்டுகளாக மாற்றியதாகவும் எஞ்சிய நோட்டுக்களை பாதுகாக்க முடியவில்லையென அவர் தெரிரிவித்தார். வீட்டில் அதிகமான ரொக்கத்தை வைத்துக்கொள்ள வேண்டாம் என Khairul Azhar பொதுமக்களை கேட்டுக்கொண்டார். இதனிடையே சேமித்து வைத்திருந்த பண நோட்டுக்களை கரையான் அரித்துவிட்டதை அறிந்து நெட்டிசன்களும் தங்களது கவலையை வெளியிட்டனர்.

 Tags
Grandma's

haj

saving lost to termites


சலாவுடின்  ஆயோப்  மறைவுக்கு  விக்னேஸ்வரன்  அனுதாபம்

கோலாலம்பூர், ஜூலை 24 – உள்நாடு வாணிகம் , வாழ்க்கை செலவின அமைச்சரும் பூலாவ் நாடாளுமன்ற உறுப்பினருமான டத்தோஸ்ரீ Salahuddin Ayub காலாமானதைத் தொடர்ந்து அவரது குடும்பத்தினர் மற்றும் நண்பர்களுக்கு ம.இ.காவின் தேசிய தலைவர் டான்ஸ்ரீ விக்னேஸ்வரன் தமது ஆழ்ந்த அனுதாபத்தை தெரிவித்துக் கொண்டுள்ளார்.

அவரது மறைவு மலேசியர்களுக்கு மட்டுமின்றி அவரது நெருங்கிய நண்பராக தமக்கும் பெரிய இழப்பு என விக்னேஸ்வரன் வெளியிட்டுள்ள அனுதாபச் செய்தியில் தெரிவித்துள்ளார். அவரது ஆத்மா சாந்தியடைவதற்கு பிரார்த்திப்பதாகவும் விக்னேஸ்வரன் குறிப்பிட்டார்.

இதனிடையே டத்தோஸ்ரீ Salahuddin Ayub மறைவுக்காக அவரது மனைவி மற்றும் பிள்ளைகளுக்கு தமது ஆழ்ந்த அனுதாபத்தை தெரிவித்துக்கொள்வதாக ம.இகாவின் தேசிய துணைத்தலைவரும் தாப்பா நாடாளுமன்ற உறுப்பினருமான டத்தோஸ்ரீ சரவணன் தெரிவித்துக் கொண்டுள்ளார்.

அரசியல் கருத்து வேறுபாடு இன்றி அனைவரிமும் பழகக்கூடியவராக Salahuddin Ayub விளங்கினார் என சரவணன் வெளியிட்ட இரங்கல் செய்தியில் தெரிவித்தார்.

 Tags
Vigneswaran condolences for salahuddin family


அம்னோவின்  இரு உயர்மட்ட   பதவிகளுக்கு போட்டி  தேவையில்லை – நுர் ஜஸ்லான்

கோலாலம்பூர், ஜன 3 – அம்னோவின் தலைவர் மற்றும் துணைத்தலைவரை மாற்றுவற்கு பதிலாக கட்சி மீது மக்களின் நம்பிக்கையை கொண்டுவருவதற்கு அம்னோ உறுப்பினர்கள் கவனம் செலுத்த வேண்டும் என ஜோகூர் மாநில அம்னோ துணைத் தலைவர் டத்தோ Nur Jazlan கேட்டுக்கொண்டுள்ளார். கட்சியின் சில நாடாளுமன்ற உறுப்பினர்களுடன் சேர்ந்து கொண்டு சிலர் குழப்பங்களை விளைவிப்பதற்காக தலைவர் மற்றும் துணைத்தலைவர் பதவிக்கு போட்டியிட திட்டமிட்டுள்ளதாகவும் இது அன்னோவில் பிளவுகளுக்கு வழிவகுக்கும் என்றும அவர் நினைவுறுத்தினார்.

 Tags
No contest

Nur Jazlan

Party

posts

top

Two


நேப்பாளத்தில்  விபத்துக்குள்ளான விமானத்தின்  கருப்புப்  பெட்டிகள்  மீட்பு

காட்மன்டு, ஜன 17 – நேப்பாளத்தில் விபத்துக்குள்ளான எட்டி ஏர்லைன்ஸ் விமானத்தின் கருப்புப் பெட்டிகளை மீட்புக் குழுவினர் கண்டுபிடித்துள்ளனர். விமானிகளுக்கிடையிலான உரையாடல்களைக் கொண்ட cockpit voice recorder மற்றும் விமான தரவுகளை கொண்ட Flight data Recorder ஆகிய இரண்டும் சிவில் விமான போக்குவரத்து ஆணையத்திடம் ஒப்படைக்கப்பட்டன. விபத்துக்குள்ளாகுவதற்கு முன் விமானத்தின் வேகம், பறக்கும் உயரம், திசை மற்றும் விமானியின் செயல்பாடு ஆகியவற்றை Flight Data Recordor கொண்டிருக்கும். ஞாயிற்றுக்கிழமையன்று காட்மண்டுவிலிருந்து சுற்றுலா நகரான பொக்ராவிற்கு 72 பேருடன் பயணமான அந்த விமானம் விபத்துக்குள்ளானது தொடர்பான முக்கிய தடயங்கள் அந்த கருப்பு பெட்டிகளில் இருக்கும் என எதிர்பார்க்கப்படுகிறது.

 Tags
Black Boxes

crashed

nepal found

plane


இந்தியா மலேசியா நட்புறவு  வலுவடையும்  அன்வாருக்கான வாழ்த்துச் செய்தியில்  இந்திய பிரதமர் மோடி நம்பிகைகை

கோலாலம்பூர், ஏப் 22 – இன்றைய நோன்பு பெருநாளை முன்னிட்டு பிரதமர் டத்தோஸ்ரீ அன்வார் இப்ராஹிமிற்கு இந்தியப் பிரதமர் நரேந்திர மோடி தமது நோன்பு பெருநாள் நல்வாழ்த்துக்களை தெரிவித்துக் கொண்டுள்ளார். இந்தியா மற்றும் மலேசியாவுக்கிடயே இருந்துரும் நட்புறவு மேலும் வலுவடையும் என மோடி நம்பிக்கை தெரிவித்துள்ளார். அதோடு உலகம் முழுவதிலும் அமைதி மற்றும் ஐக்கியம் நீடிக்க வேண்டும் என்றும் அவர் கேட்டுக்கொண்டார். கடந்த நவம்பர் மாதம் மலேசிய பிரதமராக பதவியேற்ற பின்னர் டத்தோஸ்ரீ அன்வார் கொண்டாடும் முதலாவது நோன்பு பெருநாள் கொண்டாட்டம் இதுவாகும். அவர் தொடர்ந்து நல்ல உடல் ஆரோகியத்தையும் கொண்டிருக்க வேண்டும் என மோடி தெரிவித்தார். அன்வாருக்கு எழுதிய தமது தனிப்பட்ட கடிதத்தில் இந்திய அரசாங்கம் மற்றும் அதன் மக்களின் சார்பில் தமது கனிவான வாழ்த்துக்களை மோடி தெரிவித்துக் கொண்டதாக இந்திய வெளியுறவு அமைச்சு வெளியிட்ட பத்திரிகை அறிக்கையில் தெரிவித்தது.

 Tags
Aidilfitri wishes

anwar

his

India PM

modi

sends


மலேசிய   தொழிற்சங்க  காங்கிரஸ் தேர்தல்  செல்லாது   நீதிமன்றம் தீர்ப்பு

ஷா அலாம், ஆக 11 – எம்.டி.யு.சி என்படும் மலேசிய தொழிற்சங்க காங்கிரஸின் பேராளர் மாநாடும் அதில் நடைபெற்ற தேர்தலும் செல்லாது என்பதோடு அதன் முடிவு ரத்து செய்யப்படுவார் உயர் நீதிமன்றம் தீர்ப்பளித்துள்ளது. எம்.டி.யூ.சியின் விதிமுறைக்கு ஏற்ப அந்த அதன் தேர்தல் அமையவில்லையென நீதித்துறை ஆணையர் Choong Yeow Choy தீர்ப்பளித்தார். அதோடு எம்.டி.யூ.சியின் முன்னாள் தலைவர் Halim Mansor ருக்கு செலவுத் தொகை 10,000 ரிங்கிட் வழக்க வேண்டும் என்றும் நீதிமன்றம் உத்தரவிட்டுள்ளது. உயர் பதவிக்கு போட்டியிடுவதற்கு அனுமதி மறுக்கப்பட்டதைத் தொடர்ந்து புதிதாக தேர்ந்தெடுக்கப்பட்ட எம்.டி.யு.சியின் நிர்வாக குழுவுக்கு எதிராக கடந்த ஆண்டு அவர் வழக்கு தொடுத்திருந்தார்.

 Tags
and void

Court declares

MTUC election null


16 அடி மலைப்பாம்பு வீட்டின் கூரையிலிருந்து சறுக்கி செல்லும் காட்சி வைரல் ; உள்ளூர் மக்கள் திகைப்பு

ஆஸ்திரேலியா, ஆகஸ்ட்டு 29 – குயின்ஸ்லாந்து மக்கள் அச்சத்தில் ஆழ்ந்துள்ளனர்.

அண்மையில், அங்குள்ள வீடொன்றின் முற்றத்தில், 16 அடி மலைப்பாம்பை கண்டதே அதற்கு காரணமாகும்.

ஊர்வன இனத்தை சேர்ந்த அந்த மலைப்பாம்பு, வீடொன்றின் மேற் கூரையிலிருந்து, லாவகமாக சறுக்கி சென்று மரத்தில் ஏறும் காணொளி ஒன்று வைரலாகியுள்ளது.

எனினும், அந்த மலைப்பாம்பு அவ்வளவு உயரத்திலுள்ள, ஓர் இடத்திற்கு எப்படி வந்தது? என்ற கேள்வியே அனைவரையும் திகைப்பில் ஆழ்த்தியுள்ளது எனலாம்.

அந்த மலைப்பாம்பு லாவகமாக நகர்ந்து மரத்தை நோக்கி செல்லும் காட்சியை காண மக்கள் திரண்ட வேளை ; அதனை ஒருவர் ஒளிப்பதிவுச் செய்து சமூக ஊடகத்தில் பதிவிட்டதை தொடர்ந்து அந்த காணொளி வைரலாகியுள்ளது.

அந்த காணொளியில், அச்சத்தில் வீரிட்டு அழும் குழந்தை ஒன்றை நோக்கி சம்பந்தப்பட்ட மலைப்பாம்பு தலையை திருப்பும் காட்சியும் இடம் பெற்றுள்ளது.

சுமார் 15 கிலோகிராம் எடை கொண்ட அந்த மலைப்பாம்பு மெல்ல நகர்ந்து மரங்களுக்கு இடையே காணாமல் போகும் வரை, அங்கு கூடியிருந்தவர்கள் அதனை கண் சிமிட்டாமல் பார்த்ததாக கூறப்படுகிறது.

எனினும், பாம்புகள் அவ்வறு மரத்தின் மீது நகர்வது இயல்பு தான் என, பாம்புகளை பிடிக்கும் தொழிலில் ஈடுபட்டுள்ள நபர் ஒருவர் கூறியுள்ளார்.

மரத்தில் இருக்கும் பறவை அல்லது சிறு விலங்குகளை வேட்டையாட மரத்தில் ஏற அல்லது ஊர்ந்து செல்ல ஏற்ற தசைகளை பாம்புகள் கொண்டுள்ளன.

 Tags
16-Foot Python

in Australia

Slithers Across Home's Roof

Stuns People In Locality


சீனப் பெருநாள் கொண்டாட்டத்திற்கான இரண்டாவது பிரசித்தி பெற்ற சுற்றுலாத்தலமாக மலேசியா தேர்வு

கோலாலம்பூர், ஜன -19, ஆசிய நாடுகளில், ஜப்பானை அடுத்து சீனா புத்தாண்டு கொண்டாட்டத்திற்கான இரண்டாவது பிரசித்தி பெற்ற சுற்றுலாத்தலமாக மலேசியா இடம் பிடித்துள்ளது.

Agoda இணைய தளத்தின் தேடல் இயந்திரம் வாயிலாக, சீனா புத்தாண்டை முன்னிட்டு மக்கள் அதிகம் செல்ல விரும்பும் நாடுகள் படியலிடப்பட்டுள்ளன.

அந்த பட்டியலில் தாய்லாந்து மூன்றாவது இடத்தில் இருக்கும் வேளை ; இந்தோனேசியா, சிங்கப்பூர், வியட்நாம், தென் கொரியா, பிலிப்பீன்ஸ் ஆகியவை முறையே அடுத்தடுத்த இடங்களைப் பிடித்துள்ளன.

இவ்வாண்டு அதிகமான சுற்றுப் பயணிகள், அருகிலுள்ள அண்டை நாடுகளுக்குச் சுற்றுலா செல்வதையே விரும்புவதும் அதன் வாயிலாக தெரிய வந்துள்ளது.

ஜப்பானில், தோக்கியோ, ஒசாகா, Fukuoka ஆகியவை பிரசித்தி பெற்று விளங்கும் நிலையில், மலேசியாவில், கோலாலம்பூர், மலாக்கா, பினாங்கு ஆகியவை சுற்றுப் பயணிகளின் முதன்மை தேர்வாக உள்ளன.

தாய்லாந்தில், Bangkok, Pattaya, Chiang Mai ஆகியவை வரவேற்பை பெற்ற இடங்களாக திகழ்கின்றன.

 Tags
for Chinese New Year celebrations

malaysia

most popular tourist destination

second


வேலைக்கு  சென்றபோது அயல் நாடுகளில் மரணம் அடையும்  தமிழர்களின்  குடும்பங்களுக்கு  ஓய்வூதியம்  –  தமிழக முதல்வர் ஸ்டாலின் அறிவிப்பு

சென்னை, ஜன 13 – அயல் நாடுகளில் வேலைக்கு சென்றபோது மரணம் அடையும் தமிழர்களின் குடும்பங்களுக்கு தமிழ்நாடு அரசாங்கம் ஓய்வூதியம் வழங்கும் என தமிழக முதலமைச்சர் மு.க ஸ்டாலின் அறிவித்துள்ளார். அயலகத் தமிழர்களின் நல்வாழ்வுக்காகவே அயலக தமிழர் நலவாரியம் அமைக்கப்பட்டுள்ளதாகவும் அதில் பதிவு செய்தவர்களுக்கு பல் வேறு நலத்திட்டங்கள் செயல்படுத்தப்படும என அவர் தெரிவித்தார். நேற்று சென்னையில் அயலகக் தமிழர் நாள் கொண்டாட்ட நிகழ்சியில் கலந்துகொண்டு உரையாற்றியபோது ஸ்டாலின் இதனை தெரிவித்தார். ஏற்னவே வெளிநாடுவாழ் தமிழர்கள் நலனுக்கென பல்வேறு முன்னெடுப்புகளை தமிழக அரசு செய்ததையும் அவர் சுட்டிக்காட்டினார். கோவிட் தொற்று காலத்தில் வெளிநாடுகளிலிருந்து 80,000 தமிழர்கள் பாதுகாப்பாக தமிழ் நாட்டிற்கு அழைத்து வரப்பட்டதாகவும் அவர் கூறினார்.

 Tags
announces

Chief Minister

countries

die

families

foreign

pension

Stalin

TAMIL NADU

working


வீடு  புகுந்து  கொள்ளை 13 பேர் கைது

ஷா அலாம் , மே 2 – சிலாங்கூரில் கடந்த 4மாத காலமாக செயல்பட்டு வந்த வீடு புகுந்து திருடும் கும்பலைச் சேர்ந்த 13 ஆடவர்கள் கைது செய்யப்பட்டனர். முகமூடி அணிந்துகொண்டு பாராங் கத்தியைக் கொண்டு வீட்டை உடைத்து அவர்கள் கொள்ளையிட்டு வந்துள்ளனர். சிலாங்கூர், மலாக்கா மற்றும் ஜோகூரில் மேற்கொள்ளப்பட்ட நடவடிக்கையில் அந்த சந்தேக நபர்கள் கைது செய்யப்பட்டனர், அவர்களிடமிருந்து 14 கை தொலைபேசிகள், 3.000 ரிங்கிட் ரொக்கம், மடிக் கணினி மற்றும் கொள்ளையடிக்கப்பட்டவர்களுக்கு சொந்தமான இரு கார்களும் பறிமுதல் செய்யப்பட்டது. குற்றச்செயல்களை மேற்கொள்வதற்காக அந்த கொள்ளைக் கும்பல் பயன்படுத்தி வந்த இரு கார்களும் பறிமுதல் செய்யப்பட்டன என சிலாங்கூர் போலீஸ் தலைவமையகத்தில் நடைபெற்ற செய்தியாளர்கள் கூட்டத்தில் மாநில போலீஸ் படைத் தலைவர் டத்தோ Hussein Omar தெரிவித்தார்.

 Tags
13 house

arrested

burglary

suspects


Ziarah gereja  திட்டம் தொடர்பில் வாக்குமூலம் பெற  ஹன்னா யோவை  போலீஸ் அழைக்கும்

கோலாலும்பூர், மார்ச் 20- Ziarah Gereja திட்டம் தொடர்பாக வாக்குமூலம் அளிப்பதற்கு இளைஞர் விளையாட்டுத்துறை அமைச்சர் Hannah Yeoh-வை போலீஸ் அழைக்கவிருக்கிறது. அவரது அமைச்சின் கீழ் உள்ள அரசு சார்பற்ற இயக்கம் Jom Ziarah Gereja திட்டத்தை மேற்கொண்டு வருகிறது. அந்த திட்டம் உடனடியாக ரத்துச் செய்யப்பட்டுள்ளது. Hannah Yeoh-வை விரைவில் போலீஸ் அழைக்கும் என செந்தூல் மாவட்ட போலீஸ் தலைவர் துணைக் கமிஷனர் Beh Eng Lai தெரிவித்திருக்கிறார். மேலும் இன்றைய தினம் வரை இரண்டு புகார்களை போலீஸ் பெற்றிருப்பதாகவும் அவர் கூறினார்.

 Tags
Cops to call

hannah yeoh

over ‘Jom Ziarah Gereja’ programme


சிலாங்கூர்  சுல்தானுக்கு  நிந்தனை  புரிந்ததாக  சனுசி மீது   குற்றச்சாட்டு

கோலாலம்பூர், ஜூலை 18 – சிலாங்கூர் சுல்தான் Sharafuddin Idris சிற்கு எதிராக நிந்தனை புரிந்ததாக இன்று காலை செலயாங் செஷன்ஸ் நீதிமன்றத்தில் கொண்டுவரப்பட்ட குற்றச்சாட்டை கெடா பராமரிப்பு அரசாங்கத்தின் மந்திரிபுசார் Sanusi Mohamad Nor மறுத்தார். குற்றவாளி என நிருபிக்கப்பட்டால் 5,000 ரிங்கிட் வரை அபராதம் அல்லது மூன்று ஆண்டு சிறை அல்லது அவையிரண்டும் விதிக்கப்படும் 1948 ஆம் ஆண்டு நிந்தனை சட்டத்தின் 4 ஆவது விதியின் உட்பிரிவு (1) மற்றும் (a) ஒன்றின் கீழ் அவர் மீது குற்றஞ்சாட்டப்பட்டது.

ஜூலை 11 ஆம் தேதி, சிலாங்கூர், கோம்பாக்கில், Simpang Empat ட்டிலுள்ள Taman Selayang Mutiara வில் அவர் இக்குற்றத்தை புரிந்ததாக கூறப்பட்டது.

நீதிபதி Nor Rajiah Mat Zain ஒரு நபர் உத்தரவாதத்தின் கீழ் சனுசிக்கு 5,000 ரிங்கிட் ஜாமின் அனுமதித்தார். அவர் மீதான குற்றச்சாட்டு அக்டோபர் 4ஆம் மறுவாசிப்புக்கு செவிமடுக்கப்படும்

 Tags
charges at selayang court

Sanusi arrives to face


டாக்டர் என்.எஸ் ராஜேந்திரன்      ஹேனா முகர்ஜி  எழுதிய     மலேசிய    இந்தியர்களும்       கல்வியும்       நூல் வெளியீடு      கண்டது

கோலாலம்பூர், மே 9 – பேராசிரியர் டாக்டர் என்.எஸ் ராஜேந்திரன் மற்றும் டாக்டர் ஹேனா முகர்ஜி எழுதிய மலேசிய இந்தியர்களும் கல்வியும் என்ற ( Malaysian indians and Education , Reimagined Development opportunities ) ஆங்கில புத்தகம் இன்று வெளியீடு கண்டது. Palan அறவாரியத்தின் தோற்றுநரும் சைபர் ஜெயா பல்கலைக்கழகத்தின் இணைவேந்தருமான டான்ஸ்ரீ டத்தோ டாக்டர் பாலன் ஏற்பாட்டில் நடைபெற்ற இந்த புத்தகத்தின் வெளியீட்டு விழா சுபாங்கில் டேவான் துங்கு கிளப் நெகாராவில் நடைபெற்றது. தொழில் முனைவர் மேம்பாடு மற்றும் கூட்டுறவு துணையமைச்சர் செனட்டர் சரஸ்வதி கந்தசாமி தலைமையில் நடைபெற்ற இந்த வெளியிட்டு விழாவில் ஈப்போ பாராட் நாடாளுமன்ற உறுப்பினர் எம். குலசேகரன் , ம.இ.காவின் மத்திய செயலவை உறுப்பினர் டத்தோ சிவராஜ் சந்திரன் , பைனரி பல்கலைக்கழகத்தின் நிர்வாகத் தலைவர் பேராரிசியர் டான்ஸ்ரீ ஜோசப் அடைக்கலம், உட்பட பல பிரமுகர்கள் கலந்து கொண்டனர்.

இந்தியர்கள் இந்நாட்டிற்கு வருகை புரிந்து வரலாற்று பின்னணி கொண்ட அரிய தகவல்களுடன் இந்தியர்களின் கல்வி மற்றும் சீராய்வு

செய்யப்பட்ட முன்னெடுப்பு நடவடிக்கைகள் , தொடக்கக் கல்வி, இடைநிலை , உயர்நிலைக் கல்வி , அரசாங்கம் செய்ய வேண்டிய ஆக்கப்பூர்வமான பரிந்துரைகள் , தனியார் துறை ஆற்ற வேண்டிய பங்கு, தன்னார்வ சமூக இயக்கங்கள் மற்றும் மகளிர் எதிர்நோக்கும் அம்சங்களுடன் 9 அத்தியாயங்களைக் கொண்ட விரிவாக எழுதப்பட்ட இந்த புத்தகம் பல்வேறு பயனுள்ள மற்றும் துல்லியமான அம்சங்களையும் கொண்டு தயாரிக்கப்பட்டுள்ளதாக நுலாசிரியர்களில் ஒருவதான டாக்டர் என்.எஸ் ராஜேந்திரன் தெரிவித்தார்.

 Tags
book launch


தேர்தல் எல்லை சீரமைப்பு; மலாய்க்காரர்களின் அரசியல் ஆதிக்கம் குறையும் அபாயம்- மஹாதீர் எச்சரிக்கை

கோலாலம்பூர், மார்ச் 5 – மலாய்க்காரர்களின் தொகுதிகளை குறைப்பதற்காக தேர்தல் எல்லைகளில் அரசாங்கம் மாற்றம் செய்யக்கூடும் என டாக்டர் மகாதீர் தெரிவித்திருக்கிறார். இப்படியொரு நிலை ஏற்பட்டால் மலாக்காரர்கள் அல்லாத தொகுதிகளின் எண்ணிக்கை அதிகரிக்கும் என்றும் அவர் கூறியுள்ளார். நாட்டில் மலாய்காரர்கள் தங்களது ஆதிக்கத்தை இழந்துவிட்டதோடு பொருளாதாரத்தை கட்டுப்பாட்டில் வைத்திருப்பதில் ஆர்வமின்றி இருக்கின்றனர் என தாம் கருதுவதாக மகாதீர் தெரிவித்தார்.

16 ஆவது பொதுத் தேர்தலில் நிலைமையை நடப்பு அரசாங்கம் மாற்றக்கூடிய சூழ்நிலையை இருப்பதோடு 17 ஆவது பொதுத்தேர்தலிலில் மலாய்க்காரர்களின் அரசியல் ஆதிகம் மேலும் மோசமாக குறையக்கூடும் சூழ்நிலை உருவாகும் என மகாதீர் சுட்டிக்காட்டினார். அதோடு நமது நாட்டில் இனியும் பிரதமர் மலாய்க்காரராக இருப்பார் என்பதற்கு உத்தரவாதம் இல்லையென்பதோடு எவரும் பிரதமராகும் சூழ்நிலை ஏற்படலாம். இப்போது அரசாங்கத்தில் உள்ள மலாய்க்காரர்களின் கட்சி அதிகாரத்தில் இல்லையென்பதோடு மூன்று கட்சிகளாக அது பிளவுபட்டுள்ளதாக முன்னாள் பிரதமர் மகாதீரை மேற்கொள் காட்டி சினார் ஹரியான் தகவல் வெளியிட்டுள்ளது.

 Tags
dr mahathir

electoral boundaries

Govt may change

Malay constituencies

to reduce


பங்சாரில் “கார சாரம்’ உணவகத்தின் 11- வது கிளை திறப்பு

கோலாலம்பூர் , ஜூலை 13 – சட்டி சோறு மற்றும் இந்திய உணவுக்கு மிகவும் பிரசித்திப் பெற்ற ” கார சாரம் உணவகம் நேற்று பங்சாரில் தனது 11-வது கிளையை திறந்துள்ளது.

கடந்த 2020-ஆம் ஆண்டில் இந்த வணிகத்தில் கால்பதித்த கார சாரம் உணவகம் இதுவரை கிள்ளான், சன்வே, செந்தூல், புக்கிட் பிந்தாங்,ரவாங், கோத்தா கெமுனிங் மற்றும் காஜாங், பூச்சோங், ஃபீல்ட்ஸ் லிட்டல் இந்தியா ஆகிய இடங்களில் வெற்றிகரமாக செயல்பட்டு வருகின்றது.

இதனை சிறப்பாக வழி நடத்தி வருகின்றார் உணவகத்தின் உரிமையாளரான ஸ்ரீதரன் நல்லையா.

அவ்வகையில் இந்த 11வது நிலையின் திறப்பு விழாவிற்கு சிறப்பு விருந்தினராக வருகை அளித்த , ம.இ.காவின் தேசிய துணைத் தலைவர் டத்தோஸ்ரீ எம்.சரவணன் அதிகாரப்பூர்வமாக இதனை திறந்து வைத்தார்.

இன்றைய காலகட்டத்தில் பல இளைஞர்கள் வர்த்தக துறையில் முன்னேறி வருகின்றனர் அவ்வகையில் ஒரு சாதாரண இளைஞர் இந்த உணவகத்தை சிறிதளவில் தொடங்கி இப்போது 11 கிளைகளை திறந்திருப்பது அவரது விட முயற்சியை குறிக்கின்றது என டத்தோஸ்ரீ எம்.சரவணன் குறிப்பிட்டார்.

மாலிக் ஸ்ட் ம்ரீம் நிறுவனத்தின் உரிமையாளர் டத்தோ அப்துல் மாலிக் உட்பட இந்நிகழ்வில் பல பிரமுகர்கள் மற்றும் பொது மக்களும் கலந்து சிறப்பித்தனர்.

சைவ அசைவ உணவுகளை வாடிக்கையாளர்களின் தேவைக்கேற்ற வழங்கி அவர்களின் மனதில் நீங்கா இடம் பிடித்துள்ளது என்பதை இந்த 11வது கிளையின் திறப்பு விழா காட்டுகிறது.

 Tags
Bangsar

Datuk Malik

datuk seri m .saravanan

kaara saaram

restaurant


மாராங்கில் புயல் பொது உபசரிப்புக்கான கூடாரங்களுடன் 10 வீடுகளும் சேதம்

மாராங், மே 18 – திரெங்கானு மாராங்கில் புயல் வீசியதைத் தொடர்ந்து 10 வீடுகள் மிகவும் மோசமாக சேதம் அடைந்தன. மதியம் உணவருந்திவிட்டு வீட்டிற்கு வெளியே ஓய்வு எடுத்துக் கொண்டிருந்தபோது திடீரென புயல் வீசியதால் Kampung Padang Mengkuang கில் பல வீடுகளில் கூரைகள் பறந்ததாக அங்குள்ள குடியிருப்பு வாசிகள் உறுதிப்படுத்தினர். அப்போது மழை அவ்வளவு வேகமாக இல்லாவிட்டாலும் காற்று பலமாக வீசியதாக கூறப்பட்டது. இதனிடையே திரெங்கானு அரசாங்கத்தின் துணை நிறுவனமான TDM பெர்ஹாட் ஹரிராயா பொது உபசரிப்புக்காக போடப்பட்டிருந்த பெரிய அளவிலான ஐந்து கூடாரங்களும் சேதம் அடைந்தாக Pengkalan சட்டமன்ற உறுப்பினர் Sulaiman Sulong தெரிவித்தார்.

 Tags
10 houses

damaged

in Marang

in the storm

more than

were


நாய்களைப் பிடிக்க வந்த நகராண்மை ஊழியருக்கு இடையூறாக இருந்ததாக முதியவர் மீது குற்றச்சாட்டு

கோலாலம்பூர், மார்ச் 31 – நாய்களைப் பிடிக்க வந்த பெட்டாலிங் ஜெயா நகராண்மைக் கழக ஊழியர்கள், அவர்களது பணியைச் செய்ய விடாது இடையூறாக இருந்ததாக , 69 வயது முதியவர் மீது குற்றம் சாட்டப்பட்டது.

எனினும், தம் மீது சுமத்தப்பட்ட குற்றச்சாட்டை 69 வயது Patrick Khoo Kian Wui என்பவர் மறுத்து விசாரணை கோரியிருக்கின்றார்.

பெட்டாலிங் ஜெயா, தாமான் கனகாபுரத்தில் (Taman Kanagapuram) தான் வளர்த்து வந்த நாய்களைப் பிடிக்க வந்த நகராண்மைக் கழக ஊழியர்களை , Patrick Khoo தடுத்ததாக குற்றச்சாட்டில் குறிப்பிடப்பட்டுள்ளது .

முன்னதாக அந்த சம்பவத்தின் போது, நாய்களைப் பிடிப்பதற்காக நகராண்மைக் கழக ஊழியர்கள் வைத்திருந்த இரும்புக் கம்பி பட்டு அந்த முதியவர் காயமடைந்தார்.

அதன் தொடர்பான காணொளியும், படங்களும் சமூக வலைத்தளங்களில் வெளியாகி பலரது கண்டனத்தைப் பெற்றிருந்தது குறிப்பிடத்தக்கது.

 Tags
MBPJ enforcers in

pleads not guilty

senior citizen

stray dog round-up

to obstructing


லெக்கிர் டோல் சாவடியை மோதி கார் தீக்கிரை, ஓட்டுனர் மரணம்

லெக்கிர், அக் 15 – சனிக்கிழமை இரவு 11.40 மணியளவில் மேற்கு கடற்கரை நெடுஞ்சாலையில் லெக்கிர் டோல் சாவடியை கட்டுப்பாட்டை இழந்த கார் மோதி தீப்பற்றியதில் கார் ஓட்டுனர் தீக்கிரையாகி மரணமுற்றார்.

சங்காட் செர்மினிலிருந்து தெலுக் இந்தானை நோக்கி வந்த அந்த கார் டோல் சாவடியை நெருங்கியபோது இன்னும் அடையாளம் தெரியாத நபரால் ஓட்டப்பட்ட அந்தக் கார் திடிரென கட்டுப்பட்டை இழந்த அந்தக் கார் தடத்திலிருந்து விலகி டோல் சாவடியை நேருக்கு நேர் மோதியது. பின்னர் அக்கார் தீப்பற்றிக் கொண்டது.

சம்பவத்தை உறுதிப் படுத்திய மஞ்சோங் மாவட்ட OCPD முகமட் நோர்டின் அப்துல்லா கருகிய அந்த ஓட்டுனரின் உடல் சவப்பரிசோதனைக்காக ஶ்ரீ மஞ்சோங் மருத்துவமனைக்கு அனுப்பபட்டிருப்பதாக கூறினார்.

இச்சம்பவம் தொடர்பில் தகவல் அறிந்தோர் போலிசை தொடர்புக் கொள்ளுமாறு அவர் கேட்டுக் கொண்டார்.

 Tags
after car rams

Driver killed

into toll booth

near Lekir


6 மாநிலங்களின் தேர்தல்;  அஞ்சல் வாக்களிப்புக்கு  ஜூன்  15 முதல்  பதிவு ஆரம்பம்

கோலாலம்பூர், ஜூன் 9 – கெடா, பினாங்கு, சிலாங்கூர், நெகிரி செம்பிலான், கிளாந்தான், திரெங்கானு ஆகிய 6 மாநிலங்களில் நடைபெறவிருக்கும் மாநில தேர்தலுக்கு அஞ்சல் வழி வாக்களிக்க விரும்பும் உள்நாடு மற்றும் வெளிநாட்டிலுள்ள வாக்காளர்களுக்கான பதிவு நடவடிக்கை ஜூன் 15ஆம் தேதி முதல் தொடங்குகிறது.

தங்களின் பதிவை இணையம் வாயிலாக செய்துக் கொள்ளலாம் என தேர்தல் ஆணையத்தின் செயலாளர் டத்தோ Ikamalrudin Ishak அறிவித்துள்ளார்.

இதனிடையே அஞ்சல் வழி வாக்களிப்பு பதிவுக்கு MySPR கணக்கு வைத்திருப்பது அவசியமாகும். அப்படி இல்லையெனில் உடனடியாக MySPR கணக்கிற்கு பதிந்துக் கொள்ள அறிவுறுத்துகின்றது தேர்தல் ஆணையம் .

 Tags
Application for postal

Says EC

state polls

voting open from june 15


‘பாசிகல் லஜாக்’ வழக்கு ; மெத்தனமாக வாகனமோட்டிய குற்றச்சாட்டிலிருந்து சாம் கே டிங் விடுவிப்பு

ஆறாண்டுகளுக்கு முன் நிகழ்ந்த ‘பாசிகல் லஜாக்’ விபத்து தொடர்பான குற்றச்சாட்டிலிருந்தும், தண்டனையிலிருந்தும் சாம் கே திங்கை, விடுவித்து மேல்முறையீட்டு நீதமன்றம் தீர்ப்பளித்தது.

சாம் கே டிங்கிற்கு எதிரான குற்றச்சாட்டில் தவறு இருப்பதாக கூறு, மூவர் அடங்கிய நீதிபதிகள் குழு, அவர் செய்திருந்த மேல்முறையீட்டிற்கு அனுமதி வழங்கினர்.

சாமுற்கு எதிராக முன் வைக்கப்பட்டிருக்கும் குற்றச்சாட்டும், அதற்கான தண்டனையும் தவறானது. அதனால் அவரது மேல்முறையீடு ஏற்றுக் கொள்ளப்படுகிறது என நீதிபதிகள் ஒருமனதாக அறிவித்தனர்.

கடந்தாண்டு ஏப்ரல் 13-ஆம் தேதி,மெத்தனமாக வாகனத்தை செலுத்திய குறத்திற்காக, சாமிற்கு ஆறாண்டுகள் சிறையும், ஆறாயிரம் ரிங்கிட் அபராதமும் விதித்து ஜொகூர் பாரு உயர் நீதிமன்றம் தீர்ப்பளித்தது குறிப்பிடத்தக்கது.

 Tags
accident case

Freed

Johor “Lajak” bicycle

Sam Ke Ting


ஆஸ்கார்  தொகுப்பாளர்களில்  ஒருவராக தீபிகா படுகோன்

புது டில்லி, மார்ச் 3 – திரையுலகின் மிக உயரிய விருதாக கருதப்படும் ஆஸ்கார் விருதளிப்பு விழாவை, இந்தியாவின் பிரபல நடிகை தீபிகா படுகோன் தொகுத்து வழங்கவிருக்கின்றார்.

ஆஸ்கார் நிறுவனம், மார்ச் 12 -ஆம் தேதி ஹாலிவூட்டில் நடைபெறவிருக்கும் 95-வது, ஆஸ்கார் விருது வழங்கும் நிகழ்ச்சியினை தொகுத்து வழங்கவிருப்பவர்களின் பெயர்களை அறிவித்துள்ளது.

அந்த பட்டியலில் Emily Blunt, Glenn Close, Jennifer Connelly ஆகிய நடிகைகளுடன் தீபிகா படுகோனின் பெயரும் இடம்பெற்றுள்ளது.

இவ்வாண்டு ஆஸ்கார் விருது பட்டியலுக்கு , RRR திரைப்படத்தின் நாட்டு நாட்டு பாடல் பரிந்துரைக்கப்பட்டுள்ளது.

அதோடு , இந்தியாவின் சார்பில் இரு ஆவணப்படங்களும் ஆஸ்கார் விருது பட்டியலில் இடம்பெற்றுள்ளன . இந்நிலையில் தொகுப்பாளராக தீபிகா படுகோனும் இணைந்திருப்பதின் வாயிலாக, இந்திய திரைப்பட துறைக்கு கிடைத்த ஓர் ஆங்கீகாரமாக அது கருதப்படுகிறது.

 Tags
announced as one

Deepika Padukone

of the presenters


பரிவுமிக்க , அனைத்து  அம்சங்களையும்  உள்ளடக்கிய 2023 பட்ஜெட்  -டத்தோஸ்ரீ  சரவணன்  வருணித்தார்

கோலாலம்பூர், பிப் 26 – வெள்ளிக்கிழமையன்று நாடாளுமன்றத்தில் சமர்ப்பிக்கப்பட்ட 2023 ஆம் ஆண்டின் மறுசீரமைக்கப்பட்ட வரவு செலவு திட்டம் , பிரதமர் டத்தோஸ்ரீ அன்வார் இப்ராஹிமின் ஒற்றுமை அரசாங்கம் சமூகத்தின் அனைத்து அம்சங்களையும் உள்ளடக்கிய ஒருங்கிணைந்த சிந்தனைகளைக் கொண்டதாக இருப்பதாக ம.இ.காவின் தேசிய துணைத்தலைவர் டத்தோஸ்ரீ எம். சரவணன் வருணித்திருக்கிறார். மலேசியாவின் பல்லின மக்களிடையே ஒற்றுமை உணர்வை ஏற்படுத்துவதோடு அதனை மேலும் வலுப்படுத்துவதற்கும் வறிய வறுமை நிலையை அகற்றுவதற்கான முயற்சிகளிலும் கவனம் செலுத்தப்பட்டுள்ளதாக சரவணன் தெரிவித்துள்ளார்.

இன மற்றும் சமய பாகுபாடு இன்றி ஏழ்மை நிலையிலுள்ள மலேசியர்கள் உடனடி உதவி பெறுவதற்கும் அவர்களது வருமானத்தை அதிகரித்து ஏழ்மை நிலையிலிருந்து அவர்களை மீட்பதற்கு இவ்வண்டுக்கான பட்ஜெட்டில் கவனம் செலுத்தப்பட்டிருப்பதாக மனித வளத்துறையின் முன்னாள் அமைச்சருமான சரவணன் தெரிவித்துள்ளார். பிரதமர் மற்றும் மீண்டும் நிதியமைச்சராக பதவியேற்ற பிறகு அன்வார் முதல் முறையாக சமர்ப்பித்திருக்கும் 2023 வரவு செலவு திட்டத்திற்கு கிடைத்துள்ள ஆதரவு இவ்வாண்டு முழுமைக்கும் அரசாங்கத்திறகான அங்கீகாரத்தை உறுதிப்படுத்தும் என்றும் சரவணன் கூறினார்.

 Tags
as caring and inclusive

Budget 2023

MIC 's No 2

saravanan hails


“பல்கலைக்கழகத்திற்கு செல்லும் முன், காதல் செய்யக்கூடாது”; மகள்களுடன் ஒப்பந்தத்தில் கையெழுத்திட்ட மலேசிய தந்தை வைரல்

கோலாலம்பூர், செப்டம்பர் 28 – இதற்கு முன், 2042-ஆம் ஆண்டு வரையில், ஆண் நண்பரை தேடக் கூடாது என தடை விதித்து தந்தை ஒருவர் ஒப்பந்ததில் கையெழுத்திட்ட வேளை ; அந்த வேடிக்கையான போக்கில் தற்பொழுது மற்றொரு தந்தையும் இணைந்துள்ளார்.

முஹமட் அமிருல் ஹஸ்மி எனும் அந்நபர், அண்மையில், தனது இரு பெண் பிள்ளைகளும் ஒப்பந்தம் ஒன்றில் கையெழுத்திடும், வேடிக்கையான தருணத்தை @abah_double_sumayyah எனும் டிக் டொக் கணக்கில் பகிர்ந்துள்ளது வைரலாகி பலரது கவனத்தை ஈர்த்துள்ளது.

குறிப்பாக,”பட்டக்கல்வியஒ முடிக்கும் வரையில் காதலரை தேடக் கூடாது” என்பது அந்த ஒப்பந்தத்தின் உள்ளடக்கமாகும்.

அந்த சுமார் இரண்டு நிமிட காணொளியில், அமிருல் தனது பிள்ளைகளுக்கு ஒப்பந்த உள்ளடக்கத்தை விளக்கும் காட்சிகளும், அது புரிந்ததை போல, அமிருலின் ஒன்று மற்றும் மூன்று வயது பிள்ளைகள் வேடிக்கையாக தலையசைத்து, கையெழுத்திடும் காட்சிகளும் இடம் பெற்றுள்ளன.

தனது மகள்களுடன் இனிமையான மற்றும் அழகான நினைவுகளை ஏற்படுத்திக் கொள்ள வேடிக்கையாக தாம் அந்த ஒப்பந்தத்தை உருவாக்கியதாக அமிருல் கூறியுள்ளார்.

ஒரு தந்தையாக, தனது மகள்களுக்கு எப்பொழுதும் பக்கபலமாக இருக்கப்போவதாக கூறியுள்ள அமிருல், உண்மையில் ஒப்பந்தப்படி அவர்கள் நடந்து கொண்டாலும், நடந்து கொள்ளாவிட்டாலும் தமக்கு மகிழ்ச்சியே என்றார்.

அமிருலீன் அந்த காணொளியை இதுவரை ஏழு லட்சத்துக்கும் அதிகமானோர் பார்வையிட்டுள்ள வேளை; பலர் தொடர்ந்து நேர்மறையான கருத்துகளை பதிவிட்டு வருகின்றனர்.

 Tags
Contract With Two Daughters

M’sian Father Signs

No Boyfriend Before University


லோரியின்  பின்புறம்  மோதிய பின்  வாகனம் தீப்பிடித்தது இரு பெண்கள்  உயிர்  தப்பினர் லோரியின்  பின்புறம்  மோதிய பின்  வாகனம் தீப்பிடித்தது இரு பெண்கள்  உயிர்  தப்பினர்

ஷா அலாம், ஏப் 19 – Kemuning – Shah Alam நெடுஞ்சாலையில் 31.7 ஆவது கிலோமீட்டரில் நேற்றிரவு லோரியின் பின்னால் SUV வாகனம் ஒன்று மோதிய பின் அந்த வாகனம் தீப்பிடித்ததில் அதிலிருந்த இரு பெண்கள் அதிஸ்டவசமாக உயிர் தப்பினர். மூன்று டன் எடையுள்ள Hino லோரியினால் மோதப்பட்ட அந்த Proton X70 SUV வாகனம் 50 விழுக்காடு தீயினால் பாதிக்கப்பட்டதாக சிலாங்கூர் தீயணைப்பு மற்றும் மீட்புத்துறையின் இயக்குனர் Morni Mamat தெரிவித்தார். அந்த வாகனத்தை ஓட்டிய 37 வயது பெண்ணும் முன்புற இருக்கையில் அமர்ந்திருந்த பெண்ணும் காயம் அடைந்ததைத் தொடர்ந்து Shah Alam  மருத்துவமனையில் சிசிச்சைக்காக கொண்டுச் செல்லப்பட்டனர்.

 Tags
2 women almost died

crashed into the back

of a lorry

Proton X70 caught fire


கைகலப்பில்  ஈடுபட்டவர்களின்    காணொளி   வைரலானது  ; மூவர் கைது

பாலேக் பூலாவ், மார்ச் 16 – Bayan Lepas-ற்கு அருகே persiaran Bayan Indah வில் ஒரு உணவகத்திற்கு முன் உணவு வினியோகிப்பாளர் ஒருவரும் மேலும் சில வாடிக்கையாளர்களுக்குமிடையே நிகழ்ந்த கைகலப்பு தொடர்பில் விசாரணை மேற்கொண்ட போலீசார் இரண்டு மூத்த குடிமக்கள் உட்பட மூன்று ஆடவர்களை கைது செய்தனர். அந்த கைகலப்பு தொடர்பான காணொளி நேற்று முதல் சமூக வலைத்தளங்களில் வைரலாகி வருகிறது . நேற்று பிற்பகல் 2 மணியளவில் அந்த சம்பவம் நிகழ்ந்ததாக பினாங்கு தென்மேற்கு மாவட்ட துணை Superintendent Jafri Md Zain தெரிவித்துள்ளார்.

அந்த கைகலப்பு நடைபெற்ற 30 நிமிடங்களுக்குப் பிறகு 65 வயதுடைய ஆடவர் ஒருவரிடமிருந்து போலீசார் புகார் பெற்றிருப்பதாகவும் அவர் கூறினார். அந்த தகராறினால் தலை மற்றும் உடலில் தமக்கு காயங்கள் ஏற்பட்டதாகவும் அந்த ஆடவர் புகாரில் தெரிவித்துள்ளார். இதனிடையே இந்த கைகலப்பு தொடர்பில் நேற்றிரவு 9 மணியளவில் உணவு விநியோகிப்பாளரிடமிருந்தும் புகார் பெறப்பட்டதாக Jafri கூறினார்.

 Tags
food delivery

rider nabbed

Three men including

Viral video on fight


45,000 ரிங்கிட் மதிப்புள்ள தங்க வளையல்கள் திருட்டு; கர்ப்பிணி பெண் கைது

கங்கார் , ஜூன் 9 – நேற்று ,மாலை 4.20 மணியளவில் கர்ப்பிணி பெண் ஒருவர் நகை கடையினுள் நுழைந்து 45,000 ரிங்கிட் மதிப்புள்ள இரண்டு வளையல்களை திருடிச் சென்றதை அடுத்து அவர் 24 மணி நேரத்தில் போலீசாரால் கைது செய்யப்பட்டார்.

வாடிக்கையாளர் போல் கடையினுள் நுழைந்து அந்த இரு தங்க வளையல்களை பார்த்து கொண்டிருந்த அப்பெண் , திடீரென வெளிய நின்று கொண்டிருந்த ஒரு மோட்டார் வண்டியில் நகைகளோடு தப்பி சென்றதாக, அராவ் போலீஸ் தெரிவித்துள்ளது.

29 வயதுடைய அப்பெண் இக்குற்றதை தனது 36 வயது தோழியுடன் சேர்ந்து செய்துள்ளது விசாரணையில் தெரியவந்திருக்கிறது.

அப்பெண்ணோடு சேர்த்து குற்றத்திற்கு துணையாக இருந்த தோழியையும் கைது செய்த போலிசார் திருடப்பட்ட நகையையும் மீட்டெடுத்தனர்

 Tags
accomplice

nab

police

Pregnant woman

RM45k gold bracelets

stealing


சொந்தமாக மாற்றியமைக்கப்பட்ட பட்டாசு வெடித்தது ;  கை மணிகட்டு துடிக்கப்பட்ட ஆடவர் தீவிர கண்காணிப்பு பிரிவில் அனுமதி

சொந்தமாக மாற்றியமைக்கப்பட்ட பட்டாசு வெடித்தது ; ஆடவரின் கை மணிகட்டு துடிக்கப்பட்டது.

திரங்கானு, குவாலா நெரூசில், சொந்தமாக மாற்றியமைக்கப்பட்ட பட்டாசு வெடித்ததில், இரு கைகளிலும் பலத்த காயங்களுக்கு இலக்கான 27 வயது ஆடவர் ஒருவர், தீவிர கண்காணிப்பு பிரிவில் அனுமதிக்கப்பட்டுள்ளார்.

அதிகாலை மணி 3.30 வாக்கில் நிகழ்ந்த அச்சம்பவத்தில், அவ்வாடவரின் வலது கை மணிக்கட்டு துண்டிக்கப்பட்டதோடு, இடது கை விரல்கள் சேதமடைந்ததாக, திரங்கானு மாநில போலீஸ் தலைவர் டத்தோ ரோஹைமி முஹமட் இசா தெரிவித்தார்.

அவ்வாடவர் சொந்தமாக மாற்றியமைத்த பட்டாசுகளை கொழுத்த முற்பட்ட போது, பலத்த வெடிப்பு ஏற்பட்டதாக கூறப்படுகிறது.

 Tags
A self-modified

firecracker exploded

intensive care unit

Man admitted to

with wrist palpation


காதலனால் பெண்ணுக்கு  அலர்ஜியா? அரிப்பு பிரச்சனையால் அவதியுறும் காதலி

ஜூலை 4 – இப்போதைய காலக்கட்டத்தில் ஒவ்வாமை அல்லது அலர்ஜி என்பது பல்வேறு காரணங்களால் ஏற்படுகிறது. உணவு, மருந்து, திரவியங்கள் என பல காரணங்கள் கூறப்படுகின்றன.

ஆனால் நியு இங்கிலாந்து, Massachusetts-ல் உள்ள ஒரு பெண்ணுக்கு ஒவ்வாமையே அவரது காதலன்தான். காதலன் அருகில் இருந்தாலே இப்பெண்ணின் உடலில் அரிப்பு ஏற்பட்டு, முகம் கண் என அனைத்தும் சிவப்பாகி வீங்கி விடுகிறது.

அதெப்படி என்கிறீர்களா? காரணம் அப்பெண்ணின் காதலனுக்கு சொரி போன்ற ஒரு பிரச்சனை இருப்பதால், இந்தப் பெண் அவர் அருகில் இருந்தாலே இவருக்கும் உடல் முழுவது அரிப்பு ஏற்பட்டு விடுகிறது.

தன் காதலனுக்கு என்னதான் பிரச்சனை என கண்டறிய அவர் பயன்படுத்தும் அனைத்து பொருட்களையும் மாற்றிவிட போதிலும் காதலனின் பிரச்சனைக்கு தீர்வி கிடைத்ததாக இல்லை. இவருக்கும் பிரச்சனை தீர்ந்ததாக இல்லை.

 Tags
teman lelaki

wajah naik ruam

Wanita ‘allergic’


சுற்றுலாப் பேருந்து விபத்து ; ஒருவர் மரணம், ஒன்பது பேர் படுகாயம்

திரங்கானு, டுங்கூனுக்கு அருகில், LPT2 நெடுஞ்சாலையின், 375.5- வது கிலோமீட்டரில், சுற்றுலா பேருந்து ஒன்று கட்டுப்பாட்டை இழந்து சாலையில் கவிழ்ந்து விபத்துக்குள்ளானதில், ஒருவர் உயிரிழந்த வேளை ; ஒன்பது பேர் படுகாயமடைந்தனர்.

அதிகாலை மணி ஐந்து வாக்கில், திரங்கானு,டுங்கூனிலிருந்து, உலு திரங்கானு நோக்கி பயணமான அந்த பேருந்து விபத்துக்குள்ளானதாக கூறப்படுகிறது.

சம்பவத்தின் அந்த பேருந்தில் இருந்த இதர 21 பேர் காயம் எதுவும் இன்றி உயிர் தப்பியதை, LPT2 நெடுஞ்சாலை வாரியம் உறுதிப்படுத்தியது.

காயமடைந்த பயணிகள் சிகிச்சைக்காக டுங்கூன் மருத்துவமனைக்கு கொண்டு செல்லப்பட்டனர்.

 Tags
injured

nine seriously

One Dead

Tourist bus accident